उपासना की विधि- उत्तर वैदिक काल में प्रार्थना की जगह यज्ञ महत्त्वपूर्ण हो गया। यज्ञ में बहुत बड़ी संख्या में पशुओं की बलि दी जाती थी। यजुर्वेद में 10,800 से चिड़ियों के आकार को एक वेदी बनाने का उल्लेख है। अब यज्ञ के साथ कर्मकांड की पद्धति विकसित हो गई। अब शब्दों की जादुई शक्ति पर विश्वास किया जाने लगा। इस प्रकार की अवधारणा विकसित हुई कि मंत्रोच्चारण में किसी प्रकार की अशुद्धि होने से अनिष्ट हो सकता था। चूंकि सही मंत्रोच्चारण ब्राह्मण ही जानते हैं, इसलिए ब्राह्मण महत्त्वपूर्ण हैं। इतना ही नहीं यह भी माना गया कि पृथ्वी का निर्माण भी यज्ञ की प्रक्रिया से ही हुआ है और स्वयं प्रजापति भी इसी यज्ञ के अधीन हैं। चूंकि यज्ञ की विधि केवल ब्राह्मण ही जानते हैं, अत: कुछ बातों में ब्राह्मण देवता से भी अधिक शक्तिशाली हैं।